পরীক্ষার হলে আহত মাধ্যমিক পরীক্ষার্থী! কিন্তু কীভাবে?

কলকাতা: চলছে মাধ্যমিক পরীক্ষা। কিন্তু মাধ্যমিক পরীক্ষা দিতে গিয়ে বেশ কিছু পরীক্ষার্থীকে পথ দুর্ঘটনার সাক্ষি হতে হচ্ছে, সেই খবর প্রতিদিন সামনে আসছে। তবে এবার এল এক অন্যরকম ঘটনার খবর। পরীক্ষার হলেই আহত হলেন এক পরীক্ষার্থী। তাও আবার সিলিং ফ্যান খুলে পড়ে।

ঘটনাটি ঘটেছে বুধবার দুপুরে মহেশতলা পুরসভার ২৮ নম্বর ওয়ার্ডের বাটানগর শ্রীরামকৃষ্ণ আশ্রম বিবেকানন্দ বিদ্যামন্দিরে।

আরও পড়ুন: রাশিয়া-ইউক্রেন যুদ্ধ: এই মাসেই ট্রাম্প ও পুতিন বৈঠক?

কীভাবে পরীক্ষার হলে এক পরীক্ষার্থীর উপর ভেঙে পড়ল সিলিং ফ্যান? এখন এটাই প্রশ্ন। গোটা ঘটনায় স্কুল কর্তৃপক্ষের ভূমিকা নিয়ে দেখা দিয়েছে প্রশ্ন। কেন আগে থেকে সিলিং ফ্যানগুলি পরীক্ষা করে দেখা হয়নি, তা নিয়েই শুরু হয়েছে জল্পনা।

আহত ওই ছাত্রকে ইতিমধ্যেই ভর্তি করা হয়েছে বাঙুর হাসপাতালে। সেখানেই তার চিকিৎসা চলছে।

গোটা ঘটনায় ক্ষুব্ধ মাধ্যমিক পরীক্ষার্থীর অভিভাবকরা। জখম ছাত্রীর বাবা নবীন মাকাল বলেন, “কীভাবে সিলিং ফ্যানগুলিকে পরীক্ষা না করেই মাধ্যমিকের মতো গুরুত্বপূর্ণ পরীক্ষার সময চালানো হল। জখম তো বটেই, মৃত্যুর ঘটনাও তো ঘটতে পারতো।”

দেখুন অন্য খবর

The post পরীক্ষার হলে আহত মাধ্যমিক পরীক্ষার্থী! কিন্তু কীভাবে? first appeared on KolkataTV.